Nr. 10024 /I/25.04.2017

**PROIECTUL DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de

**Gáll József-Ottó**

în baza Ordonanţei de Urgenţă a Guvernului nr. 57/2007 aprobat prin Legea nr. 49/2011 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, autoritatea competentă pentru protecţia mediului Agenţia Pentru Protecţia Mediului Harghita decide, ca urmare a consultărilor desfăşurate în cadrul şedinţei Comitetului Special Instituit din data de 24.04.2017, că proiectul **“Parc de Aventură Lacul Roșu”** în Stațiunea Lacu Roșu, f.nr.,nu se supune evaluării adecvate.

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se situează în ROSCI0027 „Cheile Bicazului-Hăşmaş” și la limita ariei de protecţie specială avifaunistică ROSPA0018 „Cheile Bicazului-Hăşmaş” şi – (conform Planului de Management aprobat parcela forestieră u.a. 9C, din U.P. VIII Lacul Roșu se află în zona de dezvoltare durabilă, în zona de conservare durabilă – tampon conf.art. 2.2, alin. (4))
2. amplasamentul se află în intravilanul staţiunii Lacu Roşu, mun. Gheorgheni
3. punctul de vedere/acordul ….. emisă de Administraţia Parcului Naţional Cheile Bicazului-Hăşmaş R.A.
4. în vecinătatea amplasamentului există habitate ale speciilor prioritare enumerate în Formularul Standard Natura 2000 pentru ROSPA0018 „Cheile Bicazului-Hăşmaş” şi ROSCI0027 „Cheile Bicazului-Hăşmaş” (mai ales următoarelor specii:buha – *Bubo bubo,* ciocănitoare cu spate alb – *Dendrocopos leucotos,* ciocănitoarea neagră – *Dryocopus martius*, viesparul - *Pernis apivorus*, aqvila ţipătoare mică - *Aquila pomarina* şi habitate: Păduri acidofile de Picea abies din regiunea montană (Vaccinio-Piceetea) și specii de lilieci și amfibieni.
5. proiectul ar putea afecta în mod nesemnificativ, temporar, fără impact remanent ariile naturale protejate, deoarece planul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
6. proiectul propus nu va avea efecte negative semnificative asupra speciilor şi habitatelor ocrotite în cadrul siturilor prin respectarea condiţiilor impuse şi prin luarea măsurilor de reducere ale efectelor negative

**Măsurile de reducere prezentate :**

* amplasarea 5 scorburi artificiale pentru păsări
* amplasarea 5 scorburi artificiale pentru lilieci
* formarea adânciturilor pentru reproducerea amfibienilor
* lăsarea min. 3 arbori morți pe picior
* evitarea deteriorării, poluării amplasamentului

**Condiţiile de realizare a planului**:

1. respectarea Planului de Management aprobat
2. este interzisă tăierea şi afectarea arborilor pe amplasament
3. utilizarea dispozitivelor şi instalaţiilor antipasăre, precum şi susbstanţelor chimice cu efecte negative asupra speciilor şi habitatelor ocrotite
4. evitarea deranjării speciilor ocrotite

Proiectul propus nu necesită parcurgerea celorlalte etape ale procedurii de evaluare adecvată.

**ŞEF SERVICIU C.F.M.,**

ing. geol. BOTH József

Întocmit,

Mihály István